André Patry
Den André Patry, gebuer den 22. November 1902 a gestuerwen den 20. Juni 1960 war e franséischen Astronom.

De Patry hat ganz jonk seng Eltere verluer a war als Weesekand opgewues. Schonn am Alter vu 17 Joer hat hien ugefaangen, am Observatoire vun Nice ze schaffen. Ufanks huet hie bei den Instrumenten assistéiert a spéider huet hie sech mat Ënnersich vun Asteroide befaasst an huet dobäi selwer néng nei Entdeckunge gemaach.

An Unerkennung fir seng Aarbecht gouf den Asteroid (1601) Patry no him genannt.

Kuckt och 

 Lëscht vun den Asteroiden

Um Spaweck 
 Publikatioun vum A. Patry am Astrophysics Data System
  Noruff am Journal des Observateurs, 1960.

Gebuer 1902
Gestuerwen 1960
Franséisch Astronomen
Asteroidenentdecker